Eniten asbestia löytyy kaakelien kiinnitys- ja saumauslaasteista, putkieristeistä, ulkomaaleista, sisäseinistä, tietynlaisista seinätapeteista ja lattiamatoista.
Lisäksi asbestia voi löytyä esimerkiksi julkisivu- ja kattomateriaaleista, asennustarvikkeista, bitumituotteista tai ilmanvaihtokanavista ja –laitteistoista.
Ehjä asbestia sisältävä materiaali ei ole vaarallista, mutta purkaessa ja materiaalin rikkoutuessa se aiheuttaa suuren terveysriskin. Siksi asbestipurkutyöhön tarvitsee urakoitsijan, jolla on pätevyys asbestin purkutöihin.